බීරළු රේන්ද කලාව මෙරට වෙරළබඩ ජනතාවගේ සංස්කෘතිකගත කර්මාන්තයකි. එය කර්මාන්තයට වඩා එහා ගිය සාම්ප්‍රදායික නිර්මාණයකි. ඔවුන්ගේ ආවේණික ජීවනෝපාය මාර්ගයකි. සියුමැලි ඇඟිලිතුඩු සියදහස් වාරයක් එහා මෙහා වෙමින් නිමැදෙන බීරළු රේන්ද රටා හෙට දිනයේ සංස්කෘතික සබැඳියාවන් තුළ සුරැකීම ජාතියේ වගකීමයි. විටක මෙම කලාව ජනතාව ජීවත්වන්නා වූ අරගලයට පන්නරය දෙන රස්සාවකි. විනෝදාංශයක් ලෙස රේන්ද කලාවට ද ඉඩ හසර සාදාගත් බවයි. එක් රේන්ද මලක් නිම කිරීමට පැය එකහමාරක් පමණ කාලයක් ගතවන බව පැවසූ ඇය එවන් රේන්ද මල් සියයක් පමණ යොදා ගනිමින් නිර්මාණකර ඇත. එනම් කොතරම් මිලක් මෙයට අය කරන්නට හැකි ද? නමුත් එවන් මිලක් අයකරන්ට නොහැකිය. රේන්ද කලාව වැනි විශිෂ්ට කලාවක් ඉදිරියට ගෙන යාම ඇයගේ එකම අභිප්‍රාය බව රේන්ද වියන මාගාල්ලේ සන්නාලියෝ කියති. යොදාන්නා බීරළු වඩු කාර්මිකයෙකු ලවා සකස් කර ගත යුතුය. එය ඉතා කුඩාවට සකස් කරගත යුතුය. ඒවා මෘදු විය යුතුය. බීරලූ ගෙතීමට ප්‍රථම අවශ්‍ය රටාව කඩදාසියක ඇඳ ගත යුතුය. වර්තමානයේදී මේ සඳහා යොදා ගැනෙන්නේ ප්‍රස්තාර කොළයි. අවශ්‍යය රටාව ඇඳගත් කොළය බ්‍රිස්ට්ල් බෝඩ් කැබැල්ලක් මත අලවා එය බීරළු කොට්ටයේ බෝලය මත සවිකෙර්. එම රටා ඇඳ පත්‍රිකාව කොයිරව ඉස්මිලය යන නම්වලින් හැඳින්වේ. ඒ එහි ඇඳි රටාවට අනුව ඇල්පෙනෙති ගැසීම මඟිනි. මේ සඳහා යොදා ගැනෙන ඇල්පෙනෙති තරමක් දිගින් යුක්ත ඒවාය. බීරළුවල එතූ නූල් බීරළු ගෙතීම පිණිස බීරළු බෝලයට සම්බන්ධ කරන්නේ එම ඇල්පෙනෙති ආධාරයෙනි.
එක රේන්ද මලක් නිම කිරීමට කොපමණ කාලයක් ගත වෙයි ද ?
පැය එකහමාරක්